
R E F E R A T

privind aprobarea bugetului de venituri şi cheltuieli pentru anul 2015 al Regiei Autonome de Transport Timişoara 

Prin adresa cu nr. RE2015-000066/19.01.2015 Regia Autonomă de Transport Timişoara a solicitat promovarea unui proiect de hotărâre pentru aprobarea bugetului de venituri şi cheltuieli pentru anul 2015. Bugetul de venituri şi cheltuieli pentru 2015 al Regiei Autonome de Transport Timişoara  a fost aprobat de Consiliul de Administrație al RATT prin Hotărârea nr. 2/15.01.2015.

In proiectia bugetului pe anul 2015 si estimarile pentru anul  2016 si 2017 , s-a tinut cont de principalele prevederi ale actelor normative in vigoare (O.G.26/2013-privind intarirea disciplinei financiare la nivelul unor operatori economici la care statul sau unitatile administrativ- teritoriale sunt actionari unici sau majoritari sau detin direct sau indirect o participatie majoritara; OUG 109/2011; Legea nr.186/2014 a bugetului de stat pe anul 2015, L.571/2003 codul fiscal, OMFP 1802/2014 pentru aprobarea Reglementarilor contabile privind situatiile financiare anuale individuale si situatiile financiare anuale consolidate ; etc).

La estimarea indicatorilor economico-financiari pentru anul 2015, s-au avut in vedere si prevederi ale Hotararilor emise de Consiliul local (HCL 125/26.02.2013, privind guvernanta corporativa a RATT, HCL 503/22.10.13, prin care se aproba componenta Consiliului de administratie, Planul de Administrare, organigrama, ROF si Statul de functiuni al Regiei Autonome de Transport, modificarile aprobate prin HCL 441/12.09.2014, precum si hotararile Consiliului Local cu privire la facilitatile la transportul in comun in municipiul Timisoara, acordate diferitelor categorii de cetateni ai municipiului Timisoara.

Prin Proiectul Bugetului de venituri şi cheltuieli pe anul 2015, ca instrument de echilibru financiar, regia  îşi propune asigurarea resurselor financiare necesare pentru îndeplinirea obligaţiilor către terţi,  atât din punct de vedere dimensional, pe total venituri şi cheltuieli, cât şi in structura, pe fiecare categorie de venituri şi cheltuieli . 

Obiectivele principale prevazute prin Bugetul anului 2015 sunt de a genera profit, de a-şi onora obligaţiile anuale si diminuarea datoriilor restante, precum şi de a reduce volumul  creanţelor restante.
Numărul de personal programat pentru finele anului 2015 este de 997 angajati, conform organigramei si a statului de functii aprobat prin HCL 441/12.09.2014. 

 INDICATORII VALORICI PROPUŞI IN BUGETUL DE VENITURI CHELTUIELI SI PENTRU ANUL 2015

    Pentru fundamentarea indicatorilor valorici cuprinşi în Bugetul de venituri şi cheltuieli pe anul 2015 s-au avut în vedere următoarele elemente:

-indicele mediu de crestere a preturilor de consum prognozat pentru anul 2015 de 102.2 % comunicat de Comisia Nationala de Prognoza 

-necesarul de combustibil, apă, energie electrică şi termică, ce se preconizează să se consume în anul 2015;

- preţurile actuale la apă, energie şi combustibil;

- nivelul mediu al veniturilor obţinute din prestaţiile  prevazute a fi efectuate, atat din incasari cat si din compensatia la transport ;

- normativul de personal de 997 salariati  la sfarsitul anului si un numar mediu nr. mediu de  971 salariati ;

-nr mediu de salariati in 2014 de 905 salariati 

-nivelul preliminat al indicatorilor din anul 2014;.

     Cap.I. VENITURI TOTALE, prognozate la nivelul de 82.813 mii lei  sunt formate din veniturile de exploatare şi din veniturile din activitatea financiară. 

1.Venituri din exploatare în sumă de 82.811 mii lei, care se compun in principal din:

-veniturile din prestări de servicii de transport si alte servicii, previzionate la nivelul 28.500 mii lei.

-venituri din compensatia la transfer  aferente cifrei de afaceri, suma de  46.800 mii lei, suma lunara previzionata fiind de 3.900.000 lei.

-alte venituri din exploatare  in suma 7.511 mii lei, reprezentand in principal venituri din productia de imobilizari, venituri din subventii pentru investitii, si alte venituri (despagubiri, amenzi, penalitati,altele )

2.Veniturile financiare, au o valoare foarte mica, sunt programate la valoarea de 2,5 mii lei şi reprezinta venituri din dobanzi la disponibilitatile in banci si diferente de curs din activitatea curenta.

Cap. II. CHELTUIELI TOTALE prognozate in anul 2015 sunt de 80.246 mii lei, cu urmatoarea structura: 

1.Cheltuielile de exploatare de 79.986 mii lei sunt compuse din următoarele elemente:

A. Cheltuieli cu bunuri si servicii  in suma de 23.269 mii lei formate din: 

· cheltuielile privind stocurile care includ cheltuielile cu combustibilul si energia electrica si cheltuielile cu piesele de schimb si materialele;
· cheltuielile privind serviciile executate de terti care includ cheltuielile si intretinerea si reparatiile efectuate la mijloacele de transport , utilaje si cladiri si de asemenea cheltuielile cu primele de asigurare pentru: bunuri, persoane mijloace fixe, valori, cheltuielile cu colaboratorii, cu taxe postale si telecomunicatii, cu deplasari, servicii de paza, intretinere si functionare tehnica de calcul, pregatire profesionala si altele.

B. Cheltuieli cu impozite, taxe si varsaminte asimilate  estimate la nivelul de  5.440 mii lei, care cuprind : cheltuieli cu redeventa, licente, cheltuieli de autorizare ,taxa de mediu si alte cheltuieli cu alte taxe si impozite suma 5.000 mii lei; reprezentand taxa pe valoare adaugata aferenta gratuitatilor acordate, impozite si taxe locale, alte impozite si taxe asimilate;

C. Cheltuieli cu personalul au fost previzionate tinandu-se cont de nr. de salariati aprobat prin hotarare de consiliu local, de prevederile legii bugetului de stat pe anul 2015 si au fost estimate la suma totala de 41.157 mii lei cu urmatoarea:

Cheltuieli de natura salariala cuprind cheltuielile cu salariile si bonusurile, estimate la nivelul de 33.045  mii lei.

Estimarea cheltuielilor de natura salariala pentru anul 2015 s-a efectuat pe baza  drepturilor de personal in conformitate cu prevederile Contractului colectiv de munca in vigoare, aferent unui nr. mediu de personal de 971 .

Numarul de personal a fost aprobat prin HCLM 441/12.09.2014, cand a fost  aprobata modificarea Planului de Administrare al regiei aprobat prin HCL 503/2013, intocmit in conformitate cu OUG.109/2011.

Cheltuielile aferente contractelor de mandat si a altor organe de conducere si control, comisii si comitete, au fost determinate in pe baza prevederilor contractelor de mandat ale membrilor Consiliului de Administratie si ale directorului general, cu respectarea  HCL 125/26.02.2013, privind guvernanta corporativa a RATT si ale OUG.109/2011.
 Cheltuieli cu asigurarile si protectia sociala, fondurile speciale si alte obligatii legale in suma de 7.496 mii lei, mai mici decat cele aferente anului 2014, datorate reducerii cotei de contributii la asigurarile sociale si includ: contributiile obligatorii conform cotelor de contributii stabilite prin legea bugetului asigurarilor sociale de stat pe anul 2015 si alte contributii, taxe si varsaminte stabilite prin legi speciale.

D. Alte cheltuieli de exploatare, in suma de 10.120 mii lei, care includ estimarea cheltuielilor cu amortizarea, cheltuieli cu majorari si penalitati, cheltuieli privind activele imobilizate, ajustări şi deprecieri pentru pierdere de valoare şi provizioane, alte cheltuieli de exploatare.

    Au fost estimate venituri din anularea penalitatilor de intarziere amanate la plata de catre ANAF pe perioada esalonarii in vederea anularii, conform Deciziei 648/24.04.2013.
2. Cheltuieli financiare cheltuieli estimate in suma de 260 mii lei, reprezentand cheltuieli cu dobanzile la linia de credit contractata si pentru un credit de investitii pentru complectarea surselor de finantare a investitiilor cheltuieli cu diferente de curs aferente activitatii curente.

Cap. III. REZULTATUL BRUT (profit/pierdere) este estimat pe anul 2015 un profit la nivelul de 2.567 mii lei.

Repartizarea profitului a fost programata in conformitate cu OUG nr.64/2001 privind repartizarea profitului la societatile nationale, companiile natioanale si societatile comerciale cu capital integral sau majoritar de stat, o parte pentru acoperirea pierderilor din anii precedenti, care raman neacoperite dupa  repartizarea profitului realizat in 2014  si diferenta pe destinatiile prevazute de lege (50 % varsaminte la bugetul local, 50 %  se repartizează la alte rezerve şi constituie sursă proprie de finanţare).

La capitolul investiţii- a fost estimata ca surse de finanţare a investiţiilor si cheltuieli pentru investiţii suma de 3.500 mii lei, surse proprii de finantare. Investitiile avand ca sursa de finantare alocatiile  bugetare vor fi prevazute in Planul de dezvoltare anexa la bugetul local al Municipiului Timisoara .

Indicatorii de performanţă programati prin Bugetul de venituri si cheltuieli pe anul 2015:
1. Indicatorul aferent productivitatii muncii in unitati valorice in anul 2015 este prognozata la nivelul de 85.284 lei/persoana, calculata ca raport intre veniturile din exploatare si numarul mediu de salariati previzionati pentru 2015.

2. Cheltuiala totală la 1000 lei venituri totale  pentru anul 2015 previzionata este de 969 lei, care asigura realizarea unui profit rezonabil.  

3. Platile restante se vor diminua conform programului de reducere a platilor restante, in principal prin respectarea graficului de esalonare  la plata a obligatiilor fiscale aprobata de ANAF prin decizia 683.8/18.03.2014, care se va finaliza  in luna aprilie 2015, plata datorii restante  din incasarea creantelor, precum si din rezultatul exercitiului.

4. Creanţele restante programate pentru finele anului 2015 sunt de 43.525 mii lei, previzionand o reducere a creantelor in special a celor de la bugetul local. 

    Atat creantele cat si datoriile sunt influientate de sumele aflate in litigiu cu ANAF, aferente anilor anteriori , generate de operatiuni inregistrate inainte de anul 2008.


In cazuri justificate, cand are loc modificarea in cursul anului a indicatorilor economico- financiari aprobati, se va proceda la rectificare Bugetului de venituri si cheltuieli, in conditiile OG.26/2013.

În conformitate cu prevederile Ordinului Ministrului Finanţelor nr. 2032/19.12.2013 privind aprobarea formatului si structurii bugetului de venituri si cheltuieli, precum si a anexelor de fundamentare a acestuia;
PROPUNEM:

1. Aprobarea prin Hotărâre a Consiliului Local al Municipiului Timişoara a bugetului de venituri şi cheltuieli pe anul 2015 al Regiei Autonome de Transport Timişoara;

